‘બાપુજી, હું થોડા દિવસ સુહાર્દાને ત્યાં રહેવા જાઉં છું. એ મને દિલાસો આપવા આવી હતી ત્યારે એણે મને આગ્રહ કરીને એને ત્યાં રહેવા આવવા કહ્યું હતું.’ પિતાશ્રીના ચરણસ્પર્શ કરતાં વિજયા બોલી, ‘તમે મારી જરાય ચિંતા ન કરશો.’ ને ચાણક્યના ખભે હાથ મૂકીને એણે કહ્યું, ‘તારી પરિસ્થિતિ પણ ઘણી મુશ્કેલીવાળી છે, એ હું સમજું છું. પણ મારો ભાર હું તારા પર કે ઘર પર પડાવા નહિ દઉં. બાપુજીને એમની આ છેલ્લી અવસ્થામાં તમે બંને ભાઈઓ સાચવી લેજો. થોડા દિવસ રહીને હું આવીશ, ને ત્યાં સુધીમાં…’ વિજયાનો અવાજ રૂંધાયો. આંખો અશ્રુભીની થઈ ગઈ.